Rimini

Rimini on linn Itaalias Emilia Romagna maakonnas, Rimini provintsi halduskeskus.

Rimini asub Aadria mere ääres ning on üks tuntumaid Euroopa merekuurorte, millele on kuulsust lisanud režissöör Federico Fellini oma esimeste filmidega.

Vaatamisväärsused

 Augustuse triumfikaar (Arco d'Augusto) 27. aastast. Sakilised katuseviilud on lisatud keskajal. Augustuse kaar asub kohas, kus kohtuvad Vana-Rooma maanteed Via Emilia ja Via Flaminia.
 Tiberiuse sild (Ponte di Tiberio), mida hakati üle Marecchia jõe ehitama keiser Augustuse ajal 14. aastal ja mis valmis Tiberiuse ajal 21. aastal. Istria kivist ehitatud viie massiive kaarega sild on kasutusel siiani.
 Rimini San Francesco katedraal, tuntud kui Tempio Malatestiano, algne gooti stiilis frantsiskaani kirik, mille Leon Battista Alberti 1450. aastal Sigismondo Malatesta soovil renessanss-stiilis ümber projekteeris. Kirik jäi lõpetamata, puudu on kuppel ja fassaadi ülaosa. Kirikus asub Malatesta ja tema naise Isotta degli Atti hauamonument. Fassaadi ehitamisel on kasutatud Augustuse triumfikaare fragmente.
 Palazzo del Podestà (14. sajand)

Vaata ka
 Rimini Miramare lennujaam

Viited

Välislingid

Rimini valla koduleht. Itaalia keeles 

Itaalia linnad
Emilia Romagna